azpidazki | Lantalan
Asteartea, 2009ko urriaren 6a
Euskara zuzentasunez erabiltzeko laguntza. Arauak, gramatika, komunikazioetarako esaldiak, agurrak, idazki ereduak, eta argitokia, dituzun zalantzak argitzen dituen zerbitzua. Hori guztia batzen du Azpidazki webguneak.
Oraingo honetan Azpidazki webgunea aurkeztu nahi dizuegu. Azpidazki Euskal Herriko Unibertsitatearen webgunea da, 2008az geroztik EMUNek kudeatzen duena. Webgune honek administrazio eta zerbitzuetako pertsonalak erabiltzeko gomendio, arau eta baliabideak biltzen ditu modu arin eta erabilgarrian. Honetaz gain, ohiko zalantzak argitu nahi dituen orok aurkituko du hemen behar duen laguntza, Argitokia izeneko atalean hain zuzen ere.
Argitokian zure zalantza idatzi eta gehienez 24 ordutan, zalantza argituz erantzuna jasoko duzu zure posta helbidean. Gainera, astero intereseko albiste bat argitaratuko dugu, eta zure postontzian jasotzeko aukera izango duzu. Administrazio eta zerbitzuetako langileez gain euskara erabiltzen duen edonork erabil dezake Azpidazki.
Azpidazki berria katamarran hasi da
Astelehena, 2008ko azaroaren 10a
Azpidazki berria apirilean jaio bazen ere, azaroan hasi da lehen pausoak ematen, azaroan hasi da katamarran eta jolasean.
Azpidazki EHU barruko administrazio eta zerbitzuetako pertsonalak erabiltzeko gomendio, arau eta baliabideak biltzen ditu. Baina horrez gain, edonork ohiko hizkuntza zalantzak argitu nahiko balitu, hemen du aukera.